Мядзведзеўскі камавы пагорак

Мядзве́дзеўскі ка́мавы пагорак — камавы пагорак у Беларусі, геалагічны помнік прыроды рэспубліканскага значэння. Размешчаны за 500 м на паўднёвы ўсход ад в. Мядзведзева Аршанскага раёна Віцебскай вобласці. Пагорак вышынёй 11 м, дыяметрам 500—625 м размешчаны на забалочанай нізіне. Утварыўся каля 15—20 тыс. гадоў назад у выніку назапашвання жвіру, пяску, стужачнай гліны ў возеры паміж ледзянымі камлыгамі. Мядзведзеўскі камавы пагорак — эталонная форма рэльефу водна-ледавіковага паходжання. Ахоўны статус нададзены ў 1996 годзе. 

 Літаратура 


 Спасылкі 

Катэгорыя:Узгоркі Беларусі
Катэгорыя:Геалагічныя помнікі прыроды рэспубліканскага значэння Віцебскай вобласці
Катэгорыя:Геалогія Аршанскага раёна
Катэгорыя:Славутасці Аршанскага раёна